Id-dilettanti tal-futbol illum assistew għat-tlugħ tal-poloz tal-fażi tal-gruppi taċ-Champions League, biċ-ċampjins renjanti Bayern Munich, jitilgħu fi grupp A mat-timijiet ta' Atletico Madrid, FC Salzburg u Lokomotiv Moscow. Grupp H qiegħed ikun meqjus bħala l-grupp tal-mewt, hekk kif fih hemm it-timijiet ta' PSG, Manchester United, RB Leipzig u Instanbul Basaksehir. Real Madrid u Inter se jkunu qed jilagħbu kontra xulxin fi Grupp B, filwaqt li t-tim Taljan ta' Juventus se jibda fi Grupp G flimkien ma' Barcelona, Dynamo Kyiv u Ferencvaros.